Diari Oficial de la Generalitat Valenciana


Sumari del DOGV 8690, del 03-12-2019 (2019/11955)

RESOLUCIÓ de 26 de novembre de 2019, de la Direcció General del Sector Públic i Patrimoni, per la qual es declara acabat el procediment i s'arxiva l'expedient per a la declaració d'hereus abintestat de Benito Pérez de Gracia a favor de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8690

Data del DOGV
:   03-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11627


Data del document
:   26-11-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de novembre de 2019, de la Direcció General del Sector Públic i Patrimoni, per la qual es declara acabat el procediment i s'arxiva l'expedient per a la declaració d'hereus abintestat de Benito Pérez de Gracia a favor de la Generalitat.  
 [2019/11286]  
Antecedents de fet  
Mitjançant un escrit del subdirector general de l'Institut Valencià d'Administració Tributària (IVAT), es va donar trasllat a aquesta conselleria de la comunicació de defunció sense hereus coneguts de Benito Pérez de Gracia, que va morir el 15 de maig de 2016.  
A la vista de la comunicació rebuda, es va iniciar el procediment de recerca prèvia a l'abintestat, d'acord amb el que es preveu en l'article 71 de l'Estatut d'Autonomia de la Comunitat de Valenciana i la Llei 14/2003, de 10 d'abril, de patrimoni de la Generalitat Valenciana, mitjançant resolució de la Direcció General del Sector Públic, Model Econòmic i Patrimoni, dictada en data 26 d'octubre de 2018. A la vista de l'anterior, es va tramitar en aquesta administració l'expedient EIP 543/2018, per al reconeixement dels possibles drets com a hereua abintestat de Benito Pérez de Gracia que pogueren correspondre a la Generalitat.  
Amb data 4 de gener de 2019 es va publicar en el DOGV la Resolució de 21 de novembre de 2018, de la Direcció General del Sector Públic, Model Econòmic i Patrimoni, de terminació d'investigació prèvia i incoació de l'expedient de declaració administrativa d'hereus abintestat.  
Havent obtingut la documentació necessària per a justificar la procedència d'obertura de successió intestada a favor de la Generalitat, amb data 31 d'octubre d'enguany, es coneix l'existència de tres fills del finat, mitjançant un escrit presentat per aquests, i per tant, amb millor dret a heretar que aquesta administració.  
Tenint en compte tot l'anterior, pertoca arxivar l'expedient respecte de l'herència de Benito Pérez de Gracia per tenir hereus testamentaris.  
  
  
Fonaments de dret  
A l'empara del que s'estableix en el codi civil, article 71 de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de patrimoni de la Generalitat Valenciana, Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, així com en l'exercici de les competències que em confereix la normativa aplicable i basant-me en el que es disposa en la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Declarar acabat el procediment administratiu EIP 543/2018, iniciat en el seu moment per a la declaració d'hereus abintestat a favor de la Generalitat respecte de la defunció de Benito Pérez de Gracia, per tenir hereus testamentaris.  
  
Segon  
Procedir a la publicació de la present resolució en el Diari Oficial de la Generalitat Valenciana, així com en la pàgina web de la Conselleria.  
  
Tercer  
Notificar aquesta resolució a les persones amb dret a heretar.  
  
Quart  
Procedir a l'arxivament de l'expedient administratiu pels motius exposats.  
  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
  
Transcorreguts tres mesos des de l'endemà de la interposició del recurs d'alçada sense que aquest haja estat resolt, podrà entendre's desestimat i es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici de qualsevol altre recurs o acció que s'estime procedent.  
  
València, 26 de novembre de 2019.- La directora general del Sector Públic i Patrimoni: Isabel Castelló García.